**Վրաց-իրաքյան հարաբերություններ,** երկկողմ հարաբերություններ Վրաստանի և Իրաքի Հանրապետության միջև**։** Հատկանշական է, որ Իրաքի Հանրապետությունը ունի դեսպանատուն Թբիլիսիում, իսկ Վրաստանը սեփական դեսպանատուն Բաղդադում չունի։ Վրաստանում Իրաքի ներկայիս դեսպանը Հուսեյն Աբաս Հուսեյն Թահանն է։

Համագործակցություն և փոխազդեցություն
------------------------------------

2013 թվականին Վրաստանի և Իրաքի միջև բացվել է օդային երթուղի, և հաղորդվում Է, որ Iraqi Airways-ը շաբաթական երկու չվերթ է կատարում Թբիլիսի։ Նույն թվականին Թբիլիսիում Իրաքի դեսպանը հանդիպում ունեցավ Վրաստանի արտաքին գործերի նախարարի հետ, որտեղ նրանք քննարկեցին երկու երկրների միջև համագործակցության և կապերի ընդլայնման հարցերը։ Վրաստանի արտգործնախարարը Իրաքին մաղթել է կայունության շուտափույթ վերականգնում։

Վրաստանի դերը Իրաքյան պատերազմում
---------------------------------

2003 թվականի օգոստոսին Վրաստանը միացավ Իրաքի պատերազմին Միացյալ Նահանգների գլխավորած միջազգային կոալիցիայի մասնակցության շրջանակներում։ 2008 թվականին Իրաքում եղել է 2300 վրացի զինծառայող։ Այդպիսով վրացական ուժերը դարձել են Իրաքում երրորդ խոշորագույն ռազմական կոնտինգենտը։ Բացի այդ, Թբիլիսին մոտ 550 հոգանոց գումարտակ է տրամադրել ՄԱԿ-ի խաղաղապահ առաքելությանը մասնակցելու համար։ 2008 թվականի օգոստոսին, Ռուսաստանի և Հարավային Օսիայի հետ հակամարտության ժամանակ, բոլոր վրացի զինվորականները հետ կանչվեցին Իրաքից։ ԱՄՆ ՌՕՈՒ-ն ապահովել է նյութատեխնիկական աջակցությունը զորքերի դուրսբերման համար։ 2008 թվականի օգոստոսի 10-11-ը 16 C-17 «Globemaster» ինքնաթիռներ Վրաստան ուղարկեցին մոտ 2 հազար վրացի զինվորների և նրանց պարենամթերք տրամադրեցին, ինչը բողոքի ալիք առաջացրեց Ռուսաստանի կողմից։ Ամերիկացի պաշտոնյաները պատասխանեցին, որ վրացական զորքերի վերաբաշխմանն ուղղված օգնությունը արտակարգ իրավիճակների դեպքում տրանսպորտային աջակցության նախնական պայմանավորվածության մի մասն է, և որ Ռուսաստանը նախապես տեղեկացված է եղել թռիչքների մասին։

Ընդհանուր առմամբ Իրաքում զոհվել է 3 վրացի զինվորական։ Եվս 19-ը տարբեր ծանրության վնասվածքներ են ստացել։ Բացի այդ, վրացի զինծառայողներից մեկը զոհվել է ավտովթարից, իսկ մեկն ինքնասպան է եղել։

Ծանոթագրություններ
------------------

1. ↑  List of embassies Archived 2012-11-16 at the Wayback Machine.. Georgian Foreign Ministry.
2. ↑  "List of embassies and consulates in Iraq". Արխիվացված է the original 2017 թ․ մարտի 12-ին. Retrieved 2020 թ․ փետրվարի 13. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Embassy of Iraq in Tbilisi, Georgia. Embassypages.com. Retrieved 15 May 2015.
4. ↑  The re-opening of the air route between Iraq and Georgia Archived 2017-03-12 at the Wayback Machine.. Oneiraqidinar.com. Published July 2, 2013. Retrieved May 15, 2015.
5. ↑  Iraq's Ambassador to Tbilisi meet Secretary of Foreign Affairs of Georgia. Iraqi News. Ahmed Hussien. Published July 2, 2013. Retrieved 15 May, 2015.
6. ↑  Lansford, Tom (2010). "Georgia, Role in Iraq War". In Spencer C. Tucker (ed.). *The Encyclopedia of Middle East Wars: The United States in the Persian Gulf, Afghanistan, and Iraq Conflicts*. Vol. 2. Santa Barbara: ABC-CLIO. pp. 480–481.
7. ↑  Liklikadze, Koba (2007 թ․ սեպտեմբերի 10). "Iraq: As Third-Largest Contingent, Georgia Hopes To Show Its Worth". *Radio Free Europe/Radio Liberty*. Retrieved 2013 թ․ հունիսի 16.
8. ↑  Hoffman, Michael (2008 թ․ օգոստոսի 11). "U.S. takes Georgian troops home from Iraq". Army Times. Retrieved 2013 թ․ հունիսի 16.
9. ↑  Lee, Matthew (2008 թ․ օգոստոսի 11). "Putin Criticizes U.S. For Flying Georgian Soldiers Back from Iraq". *CNS News*. Արխիվացված է the original 2015 թ․ ապրիլի 17-ին. Retrieved 2013 թ․ հունիսի 16.
10. ↑  "В Афганистане погиб грузинский военный, еще один получил ранения". Civil Georgia. 2010 թ․ սեպտեմբերի 6.
11. ↑  "Military Deaths by Country: Georgia". Iraq Coalition Casualty Count. iCasualties.org. Արխիվացված է the original 2018 թ․ հուլիսի 5-ին. Retrieved 2013 թ․ հունիսի 16. `{{cite web}}`: Unknown parameter `|dead-url=` ignored (`|url-status=` suggested) (help)